Verde (pieve)
Verde hè u nome d'un anziana pieve di Corsica à u Medievu. Facia parte di a diòcesi d'Aleria.

Geografia 
I paesi di a pieve di Verde eranu :

 A Petra ;
 Linguizzetta ;
 Chjatra ;
 U Canale.
Dopu si sò aghjustati i paesi di Campi è di Tòcchisu.

Chjesa pievana 
Ci hè un dubbitu in quant'à a chjesa pievana di Verde. In u 1967 Geneviève Moracchini-Mazel scrive chì a chjesa pievane deve esse quella di San Paulu in Linguizzetta. Sta chjesa arruvinata è trasfurmata in casa si trova in piaghja. U nome di locu vicinu di "A Pieve" cunferma chì San Paulu purtava u tìtulu di chjesa pievana. Era digià arruvinata à a fine di u XVIu seculu.

Ma a scuperta d'un battisteru vicinu à a chjesa di Santa Maria, sempre in piaghja, face pensà à Mma Moracchini-Mazel chì duvia esse questa a chjesa pievana. Sta chjesa hè dinù chjamata Santa Maria di Bravone o Santa Maria di Bercaghju. Ci sò dui stabilimenti : una chjesa è un battisteru chì sarianu stati custruiti à u seculu IV. Scrive Moracchini-Mazel : "nous retiendrons d'abord que cette piévanie n'a pas été reconstituée au Moyen-Âge et que la plebania de Bravone a dû être confondue avec celle d'Opinu -moyenne vallée de la Bravone- (Opinu demeura plebania au Moyen-Âge) ; donc nous pensons qu'après tant de malheurs, la population résidant sur les ports de Bravone -qui furent si importants durant l'Antiquité et qui paraissent s'être déjà ensablés- étaient montés dans la vallée dès le début de l'occupation musulmane."

Ligami 

 Lista di e pieve di Corsica
 Diòcesi d'Accia
 Diòcesi di Mariana
 Diòcesi d'Aleria
 Diòcesi di Nebbiu

Riferenze 
Pievi di Corsica